jkorsvik/nowiki_second_scrape_merged huggingface dataset:
Sonor Records

Sonor Records (etablert 1989 i Trondheim) er et norsk plateselskap.


== Utgivelse ==
Asmund Bjørkens orkester, Gammeldansens perler ((SONCD 4001, 1990)
Dr. Bekken, The naked blues (SONCD 2002, 1995)
Ove Bjørken, Landstryker (SONCD 4004, 1996)
Bergen Swing All Stars, Rainy City Blues (SONCD 3001)
Asmund Bjørken, Jazz accordion: My way (SONCD 3002, 1997)
Siri's Svale Band, Necessarily So... (SONCD 2005, 1997)
TrondheimSolistene, Jubileumskonsert (SONCD 5001, 1998)
Ole Kristian Salater, Sounds of Scandinavia (SONCD 5002)
Nidarosdomens Guttekor, Laudate (SONCD 6001)
Bjørn Krokfoss Swingoktett, It don't mean a thing... (SONCD 3003, 1998)
Missing Links (Erling Mylius/Harald Dittrich/Snorre Tømmerås/Torbjørn Johansen), Roots 66/99 (SONCD 2004, 1999)
Leidulf Hafsmo, Snillfjord-valsen (SONCD 2007, 2000)
Harald Rise, Organ concert (SONCD 6004, 2000)
Nymark Collective, First meeting (SONCD 8001, 2000)
Bjarne Fiskum & Jørgen Larsen (SONCD 9001, 2000)
Tino Aleksander Fjeldli & Ingrid Røynesdal, Strøkne sanger (SONCD 9003, 2000)
Siris Svale Band, Blackbird (SONCD 2001, 2001)
Funky Butt, Whoopin'  (SONCD 8001, 2001)
Dr. Bekken, Trone – stone blues piano, vol. 1 (SONCD 2008, 2001)
Equilibrium (Bjørn Kjellemyr/Finn Sletten/Jan Gunnar Hoff/Ove Bjørken), Pictures (SONCD 2009, 2001)
Leidulf Hafsmo & Håvard Kvarvings Orkester, Livet e' itj for amatøra (SONCD 2010, 2001)
Asmund Bjørken, Mine komposisjoner (SONCD 4006, 2001)
Tubesnakes, Texas minded (SONCD 2012, 2002)
Dockery Dawgs (Geir Engen Hansen/John Ivar Reitan), Moan (SONCD 2011, 2002)
Harald Rise, Organ impressions (SONCD 6005, 2002)
Nymark Collective, Contemporary tradition (SONCD 8002, 2002)
Kolbotn Symphonic Winds, Etwas neues under den sonnen (SONCD 9002, 2002)
Canzonettas (Andreas Dyrstad/Hilde Gimse/Jens Åge Jenssen/Ove Liff/Øyvind Gimse), Vieni sul mar... (SONCD 9005, 2002)
Håvard Gimse & Øyvind Gimse, T. Tellefsen – Chopin (SONCD 9004, 2003)
Famntak (Anders Larssen/Jostein Ansnes/Tone Søyset Døving/Trygve Brøske, Famntak (SONCD 8007, 2003)
Moment's Notice (Knut Aalefjær/Lars Andreas Haug/Vidar Sæther), Moments notice (SONCD 8004, 2003)
Harald Rise, Bach Recital in the Nidaros Cathedral (SONCD 6006, 2003)
Dr. Bekken & The Bookerizers, Got milk if you want it (SONCD 8006, 2003)
Funky Butt, The glove (SONCD 8005, 2003)
Dockery Dawgs (Geir Engen Hansen/John Ivar Reitan), Torn & twisted (SONCD 8008, 2004)
S. Møller, Urban ghost (SONCD 8011, 2004)
Bokkereidars Bluesband, En time til (SONCD 8012, 2004)
Kjellerbandet, Mingus Schmingus (SONCD 8009, 2004)
Juniorsolistene, Bertil Palmar Johansen (SONCD 9006, 2004)
Frøydis Walstad Sagen, In the wee small hours (SONCD 8013, 2004)
Bjørn Alterhaug, A ballad (SONCD 2013, 2005)
Bjørn Alterhaug, Moments (SONCD 2014, 2005)
Leidulf Hafsmo, Kamferdrops og kjærlighet (SONCD 2015, 2004)
Kåre Jessen, Det vart poesi tå slekt! (SONCD, 2016, 2004)
Duchesne County

Duchesne County er et fylke i den amerikanske delstaten Utah. Det ligger i den nordlige delen av staten og det grenser mot Summit County i nord, Daggett County i nordøst, Uintah County i øst, Carbon County i sør, Utah County i sørvest og mot Wasatch County i vest.
Duchesne Countys totale areal er 8 433 km² hvorav 46 km² er vann. I 2005 hadde fylket 14 371 innbyggere og administrasjonssenteret ligger i byen Duchesne og fylkets største by er Roosevelt. Fylket ble grunnlagt i 1915 og det er uklart hva som er opprinnelsen til navnet, flere ulike forklaringer forekommer.


== Eksterne lenker ==
(en) Offisielt nettsted 
(en) Duchesne County, Utah – kategori av bilder, video eller lyd på Commons
Aksel Niska

Aksel Niska (født 13. august 1926, død 9. august 2014) var en norsk jazzmusiker (trekkspill), bosatt i Hammerfest og Vadsø, der han har ledet jazzband i en årrekke. Han er far til jazzmusikeren Bodil Niska, har medvirket på hennes First song (2000), turnert og opptrådt på kulturaften med Nordlændingernes Forening.  Han var i tillegg kunstmaler (salgsutstillinger senest i 2006) og har arbeidet med  restaureringen av revyhuset Vårbrudd og Revykameratan i Vadsø (1994) og i den sammenheng etablert
Vadsø Jazz-sekstett med blant annet Jan Trygve Henriksen, Ivar Thomassen, Guttorm Skjold og Johnny Johnsen.  I sin yrkeskarriere var han konsulent hos fiskerisjefen i Finnmark.
Hans musikerkarriere startet med en  henvendelse til Schlagerforlaget (1942) der han ba om saksofon og som
svar fikk et trekkspill, det eneste instrumentet de hadde.


== Utmerkelser ==
Finnmark fylkes kulturpris (1997) for sitt mangfoldige virke i fylket (20000 kroner og grafisk trykk av Hans Ragnar Mathisen)


== Referanser ==
KF Trepça

Klubi Futbollistik Trepça Mitrovicë er en fotballklubb fra byen Mitrovica, som spiller i den øverste divisjonen Raiffeisen Superliga i Kosovo. Klubben ble stiftet i 1932 og spiller hjemmekampene sine på Stadion Trepča. KF Trepça er en av to større klubben fra Mitrovica, den andre er KF Trepça'89.


== Historie ==
KF Trepça ble startet etter at Kosovokrigen var slutt i 1999 og mange av de kosovoalbanske spillerne forlot den serbiske klubben FK Trepča og startet sin egen klubb. Den nye klubben ble kalt KF Trepça, det albanske navnet på FK Trepča, slik at det var to klubber i byen med det samme navnet, men på forskjellige språk.


== Stadion ==
KF Trepça spiller sine hjemmekamper på Stadion Trepča, som ligger i de sørlige delen av Mitrovica Stadion Trepča kalles Olympik Stadiumi Adem Jashari i Kosovo, etter Adem Jashari, tidligere leder av UÇK.


== Referanser ==
Ármann Smári Björnsson

Ármann Smári Björnsson (født 7. januar 1981) er en islandsk fotballspiller, som for tiden spiller for den engelske Football League One-klubben Hartlepool United.
I 2002 var han på utlån i tre måneder til Brann, den gang som spiss. Han spilte ni kamper og scoret tre mål for Brann. Da var han midtstopper for Valur og spiss for det islandske U21-landslaget. 
I 2006 fikk han sin debut på det islandske landslaget etter en knallsesong for den islandske klubben FH (Hafnarfjörður) som midtstopper.
Ármann Smári Björnsson signerte en avtale i 2006 som holder ham til Brann ut 2009-sesongen. Han ble hentet til klubben som midtstopper, men i 2007-sesongen opptrådte han også som spiss for rødtrøyene. 
Sommeren 2009 signerte Björnsson en toårskontrakt med Hartlepool United. Overgangssummen antas å ligge på rundt en million kroner.


== Karriere som spiller ==
(Sist oppdatert 27. august 2009)

* Kun seriekamper.


== Referanser ==


== Eksterne lenker ==
(en) Ármann Smári Björnsson – UEFA 
(en) Ármann Smári Björnsson – Transfermarkt 
(en) Ármann Smári Björnsson – national-football-teams.com 
(en) Ármann Smári Björnsson – FBref
Emery County

Emery County er et fylke i den amerikanske delstaten Utah. Det ligger i de sentrale delene av staten og det grenser mot Carbon County i nord, Grand County i øst, Wayne County i sør, Sevier County i sørvest og mot Sanpete County i nordvest.
Emery Countys totale areal er 11 555 km² hvorav 25 km² er vann. I 2005 hadde fylket 10 771 innbyggere og administrasjonssenteret ligger i byen Castle Dale og fylkets største by er Huntington. Fylket ble grunnlagt i 1880 og det har fått sitt navn etter guvernør George W. Emery.
I dette fylket ligger to større kullkraftverk: Hunter og Huntington, med samlet ytelse 2,5 GW og utslipp på 16,8 millioner tonn CO2.


== Eksterne lenker ==
(en) Offisielt nettsted 
(en) Emery County, Utah – kategori av bilder, video eller lyd på Commons
André Luiz

André Luiz er navnet på flere personer:

André Luiz Moreira (født 1974), brasiliansk fotballspiller, bronsemedaljør i OL 1996
André Luiz Silva (født 1980), brasiliansk fotballspiller i Frankrike
Kjellerbandet

Kjellerbandet (etablert 1977 i Trondheim) er et norsk storband, startet som et tilskudd til Bodega Band og S. Møller Storband.  Det har hatt «Musikerlåfte'» ved Studentersamfundet i Trondhjem som fast base.  
Blant sentrale ledere og arrangører nevnes
Tor Haugerud, Christian Jaksjø, Jan Tro, Nils Torvald Østerbø og Thor Halmrast.
Mange av elevene ved Jazzlinja (NTNU) har vært eller er medlemmer.
De har gitt ut Mingus Schmingus (Sonor Records, 2004), og ...på plate (2000).
I 2006 holdt bandet konsert i Olavskvartalet med
Yngvar Numme, Thomas Numme og Harald Rønneberg.
I 2006 ble bandet ledet av trombonist Erik Johannessen. Etter nyttår 2007 tok tubaisten Kristoffer Lo over, frem til 2012. Deretter fulgte et år der Ronny Farsund og Erlend Moen ledet an, før Sturla Hauge Nilsen tok over i 2013. Fra 2017 ledes Kjellerbandet av Jan Ivar Kinn Ekroll.  
Kjellerbandets Live-opptak av Thad Jones-konserten i 2007 kan høres på Spotify og på Myspace. Det samme kan plata The Beat Goes On (2012) med Hermund Nygård og Håkon Mjåset Johansen som solister i en Buddy Rich-tribute.


== Referanser ==


== Eksterne lenker ==
Offisielt nettsted 
Kjellerbandets Facebookside
Kjellerbandet på Google Play
Dagsvermer

Dagsvermer (Macroglossum stellatarum) er en sommerfugl i familien tussmørkesvermere (Sphingidae), men den er mest aktiv på dagtid i solskinn. Av utseende og levevis likner den en kolibri, og blir av og til kalt kolibrisvermer. Den opptrer årlig sør i Norge.


== Utseende og levevis ==
Kroppen er ensfarget lys grå og forholdsvis stor. Bakkroppen har hvite og svarte tegninger. Forvingene er gråbrune og betydelig større enn bakvingene, som er oransjegule. Den har et vingespenn på 4–6 cm.
Dagsvermer er tilpasset å leve av nektar fra blomster med dyptliggende nektar som den når med en ekstra lang sugesnabel. Den lander ikke på blomsten, men kan slå med vingene slik att den står stille i lufta og stikker snabelen ned i blomsten, på samme måte som en kolibri med sine lange nebb. Fordi hele slekten dagsvermer og kolibrier har så lik økologisk nisje er de ganske like hverandre både av størrelse og måten de beveger seg på. Dette er et meget spesielt eksempel på konvergent evolusjon, der de gruppene har svært ulikt utgangspunkt som henholdsvis leddyr og virveldyr), og likevel ender opp som like nok til at det mulig å ta feil av dem.Dagsvermer legger egg to, noen ganger tre ganger i året. Larvene er grønne med lyse rygg- og sidelinjer, men sene larvestadier er mer grå-rosa. De voksne dyrene overvintrer i sprekker i trær, stein og bygninger.


== Utbredelse ==
Dagsvermer er mest vanlig i det nordlige Afrika, sørlige Europa og i sentrale og sørlige strøk av Asia. Den kan nå Norge når den trekker nordover om sommeren. Vinterstid trekker den lenger sørover i Afrika og Asia. Eksemplarer man møter på tidlig på sommeren i Norge har flydd inn sørfra, mens dyr man møter på slutten av sommeren gjerne er klekket og vokst opp som larver her. Larven lever på maurearter.
Enkelte år har vi invasjoner av arten som strekker seg  opp i store deler av Sør-Norge, og det rapporteres flere hver gang. De siste invasjonene var i 2006, 2010/11, 2014/15 og under den ekstremt varme sommeren i 2018.


== Referanser ==


== Eksterne lenker ==
(en) dagsvermer i Encyclopedia of Life 
(en) dagsvermer i Global Biodiversity Information Facility 
(no) dagsvermer hos Artsdatabanken 
(sv) dagsvermer hos Dyntaxa 
(en) dagsvermer hos Fauna Europaea 
(en) dagsvermer hos NCBI 
(en) Kategori:Macroglossum stellatarum – bilder, video eller lyd på Wikimedia Commons 
(en) Macroglossum stellatarum – galleri av bilder, video eller lyd på Wikimedia Commons 
Macroglossum stellatarum – detaljert informasjon på Wikispecies
Shikigami

Shikigami (式神) er, ifølge japansk mytologi, ånder som påkalles som beskyttelse for en onmyōji (trollmann). Shintoprester og mikoer også sagt å ha evnen til å påkallse disse åndene.
Shikigami kan ta form av fugler eller andre små dyr, og kraftigere shikigami kan til og med ta kontroll over en person. Åndens kraft er avhengig av onmyōjiens evner.
Det blir sagt at man kan påkalle opp til to shikigami om gangen. Noen legender forteller at den mektige onmyojien Abe no Seimei kunne påkalle og bruke tolv shikigami på en gang.


== Shikigami i manga og anime ==
I mangaserier som f.eks. Yami no Matsuei, Mahou Sensei Negima og mange flere, opptrer shikigami som magiske tjenere laget av papir som er brettet eller klipt opp. Dette kan ha en sammenheng med ofuda, shintotalismaner laget av papir, men er også et ordspill av selve ordet "shikigami". Det andre skrifttegnet i "shikigami" (神, som betyr "gud" eller "ånd") har samme uttale som 紙 (som betyr "papir"): altså kan "shikigami" også bety "papirtjener" når det er skrevet med en annen kanji.I animeen Doomed Megalopolis (basert på romanen "Teito Monogatari"), påkaller den onde onmyōjien, Kato Yasunori, hundrevis av svarte shikigami for å tjene seg.  I denne serien kan åndene skifte form.I animeserien Shaman King, er Hao Asakura eier av to shikigami, Zenki og Kouki, som senere blir brukt av Anna Kyoyama, etter at hun har temmet dem. Zenki og Gouki er enorme shikagami; en av dem bruker øks, har ett øye og er rød. Den andre er blå, bruker et skjold og har fem øyer.Både Subaru Sumeragi og Seishirou Sakurazuka, onmyōji fra Tokyo Babylon og X/1999, ansetter shikigami som spioner og for å angripe motstandere.  Subarus shikigami tar form som en trehodet, hvit kråke, og Seishiros som en rovfugl.Kikyo fra InuYasha skaper tre shikigami når hun blir forgiftet og trenger tid for å finne en måte å leges på. To av hennes shikigami tar form av to jenter, Kochō og Asuka. De har veldig stor kraft, og har også evnen til å fly og fungere som Kikyos budbringere.  Kikyo skaper en tredje shikigami kalt "Hijiri-sama" (eller helgenen) som er lik henne selv, og fungerer som en blindgjenger for hennes fiende.Tsubaki fra InuYasha, skaper også flere shikigami; som hun bruker mot Kagome.Mizuchi Saiou fra Yu-Gi-Oh! GX spiller med kort basert på shikigami.Chin Yisou fra Saiyuki, forvandler seg selv til en shikigami ved å plassere en mahjongbrikke i et åpent sår før han blir drept av Cho Hakkai.Papirfuglene i Hayao Miyazakis film Chihiro og heksene, sendt av heksen Zeniba, er sannsynligvis shikigami.
Kodama Gentarō

Vicomte Kodama Gentarō (født 16. mars 1852 i Tokuyama i Japan, død 23. juli 1906) var general i den keiserlige japanske hær, politiker og statsråd i Meijiperioden (1868–1912) i Japan. 


== Liv og virke ==


=== Tidlig militær karriere ===
Kodama begynte på sin militære karriere mens han kjempet i Boshinkrigen i 1868 og 1869. Han kjempet til fordel for Meijirestaurasjonen mot styrkene til det føydale regimet til Tokugawa-shogunatet. Koduma ble senere innrullert i Osaka Heigakuryo som er en militær treningsskole i Japan. Kodama ble utnevnt til sjef for den japanske Hærens stabsskole, hvor han blant annet arbeidet sammen med tyske majoren Jakob Meckels angående reorganiseringen i det moderne japanske militæret. Denne reorganiseringen skjedde etter det prøyssiske systemet. 
Kodama studerte fremdeles militær vitenskap samtidig som han var utstasjonert som japansk militær attaché til Tyskland. Etter at han kom tilbake til Japan, ble han utnevnt til assisterende krigsminister i 1892.


=== Taiwan ===
Etter hans militære tjeneste i den kinesisk-japanske krig (1894–95), ble Kodama utnevnt til general-guvernør for det Japan-okkuperte Taiwan. 
I løpet av hans periode som general-guvernør, gjorde han mye for å forbedre infrastrukturen i Taiwan og for å lindre levekårene til den taiwanske sivilbefolkningen. Etter å ha vist at han var en utmerket administrator og leder, tilbrakte Kodama det påfølgende tiåret med som minister for hæren under den første statsministeren i Japan, Itō Hirobumi. Senere ble han utpekt til innenriksminister og hadde ansvar for skolevesen og utdanning.


=== Senere karriere ===
I 1904, ble Kodama forfremmet til general og han ble gjort til sjef for Generalstaben i den japanske hæren under den russisk-japanske krig i 1904-05. Dette var egentlig et steg ned for ham i form av rang, men han valgte likevel å ta imot denne stillingen, det var et offer som vakte mye offentlig oppmerksomhet og applaus. Etter denne krigen ble han kåret til sjef for den samlede keiserlige japanske hær sin generalstab, men han døde kort tid etterpå. 
Hans død i 1906 av hjerneblødning, i en alder av 54 år, ble ansett som en nasjonal katastrofe. Etter hans død ble han av keiser Meiji posthumt belønnet med utmerkelsen Order of the Golden Kite av første klasse.


== Referanser ==
Norihei Miki

Norihei Miki (født 11. april 1924, død 25. januar 1999) var en skuespiller fra Tokyo Japan. Han døde av leverkreft.


== Referanser ==


== Eksterne lenker ==
(en) Norihei Miki på Internet Movie Database 
(en) Norihei Miki hos The Movie Database 
(en) Norihei Miki hos Behind The Voice Actors
Beaver County

Beaver County er navnet på tre fylker i USA:

Beaver County (Oklahoma)
Beaver County (Pennsylvania)
Beaver County (Utah)
Kane County

Kane County er navnet på to fylker i USA:

Kane County (Illinois)
Kane County (Utah)
Leidulf Hafsmo

Leidulf Hafsmo (født 6. januar 1934 i Snillfjord, Trøndelag, død 21. februar 2019 i Trondheim, Trøndelag) var en norsk tannlege, lyriker og musiker.
Etter realskole på Åndalsnes, artium på Nordfjordeid og utdanning i odontologi fra Newcastle etablerte han tannlegepraksis i Trondheim.  Han utga sin første diktsamling mens han var på Svalbard, tekster som også resulterte i musikkutgivelser (Snillfjord-valsen 2000, Livet e' itj for amatøra 2001 og Kamferdrops og kjærlighet 2004) på Sonor Records.  
Hafsmo var også leder for Fosen historielag, og har gitt ut boken Hafsmo gård i Snillfjord (1993).
Hafsmo fikk i 2007 Snillfjord kommunes kulturpris for sin innsats som lyriker, musiker og historiker.


== Referanser ==
Baba Jaga

For å lese om Annbjørg Liens musikkalbum fra 1999, se Baba Yaga

Baba Jaga er en heks eller kvinnelig skogsånd i slavisk mytologi og folketro. Skikkelsen varierer fra land til land, men blir ofte fremstilt som noe tilnærmet den norske vetten. Baba betyr «gammel dame» eller «bestemor» på de fleste slaviske språkene.
I gamle russiske fortellinger er Baba Jaga en fryktet kjerring som reiser rundt på en kjempestor morter og stjeler små barn for å ete dem. Huset hennes står på kyllingbein. Baba Jaga kan også være en klok skikkelse som gir råd til besøkende.
Heksa er også med i moderne historier, blant annet i den amerikanske tegnefilmen Bartok the Magnificent fra 1999, der flaggermusa Bartok skal redde Russlands unge tsar fra Baba Jaga.


== Variasjoner av navnet ==
Tsjekkia, Polen og Slovakia: Baba Jaga
Slovenia: Jaga Baba
Makedonia og Serbia: Баба Рога
Bosnia-Hercegovina: Baba Roga
Russland: Бáба-Ягá
Bulgaria: Баба Яга
Ukraina: Баба Яґа
Kroatia: Baba Roga


== Eksterne lenker ==
(en) Baba Yaga – kategori av bilder, video eller lyd på Commons 
Baba-Yaga, Dansk studium
Øyvind Gimse

Øyvind Gimse (født 9. september 1968 i Kongsvinger) er en norsk cellist, utdannet ved Norges musikkhøgskole og Hochschule für Musik und Darstellende Kunst i Wien.
Han var solocellist i Trondheim Symfoniorkester (1991–97), var med i Det Norske Kammerorkester (1988–2001) og har gjestet som solocellist i Kringkastingsorkestret og Stavanger Symfoniorkester.  Gimse var kunstnerisk leder for TrondheimSolistene fra 2002 til 2017, og de har sammen turnert store deler av Europa, i tillegg til USA, Sør-Amerika og Asia. Samarbeidet mellom TrondheimSolistene/Gimse og plateselskapet 2L har resultert i til sammen 7 GRAMMYnominasjoner til ensemblets fem innspillinger. Med broren Håvard Gimse piano, ga han ut T. Tellefsen – Chopin (Niente/Sonor Records, 2001). Han har samarbeidet med Anne-Sophie Mutter (Vivaldi – Four seasons, Deutsche Grammophon, 1999), og vært med i samtidsmusikkgruppen ter Jung Sekstett (Hexa, Hemera Music, 2000).
Gimse er førsteamanuensis ved Institutt for musikk ved Norges teknisk-naturvitenskapelige universitet (1998–). Har har også hatt gjesteundervisning i Danmark, Polen, Spania, Sør-Afrika, Brasil og Vietnam. Gimse har innehatt Statens arbeidsstipend for yngre etablerte kunstnere og har gjestet de fleste større, norske kammermusikkfestivaler. Han spiller på en Francesco Goffriller (1735) utlånt fra Sparebankstiftelsen/Dextra Musica. For sin innsats for Trondheims kulturliv ble han tildelt Trondheim kommunes kulturpris for 2013.


== Referanser ==


== Eksterne lenker ==
(no) Publikasjoner av Øyvind Gimse i forskningsdokumentasjonssystemet CRIStin
(no) Publikasjoner av Øyvind Gimse i BIBSYS
Ola Abrahamsson

Ola Mathias Abrahamsson (født 30. juni 1883 i Stavanger, død 15. juli 1980 i Borre) var en norsk maler, grafiker, lyriker og forfatter, kjent som en av  Lofotmalerne.  
Mellom 1886-89 var han bosatt i Bodø, senere i Åsgårdstrand frem til 1973. Han var utdannet ved Den kongelige tegneskole (1909–1910) og Kunstakademiet (1911–13), der Christian Krohg var hans lærer og debuterte på Høstutstillingen med Gammel Stall (1912), samt Blomqvist Kunsthandels jubileumsutstilling (1914). Etter Paris-studier (fra 1919 til 1921) under André Lhote,Roger Bissiere og Moise Kisling drev han malerskole i Kristiania (1922–26). 
I 1920-årene begynte han med tresnitt. I 1927 hadde han en utstilling i Oslo. Abrahamsson ga også ut romanen Julius den enfoldige (1946).  Han er æresmedlem i Bodø Kunstforening (1946). Sommeren 1983 arrangerte Borre folkebibliotek en minneutstilling med 61 av Abrahamssons malerier i forbindelse med hundreårsdagen for hans fødsel.


== Referanser ==


== Eksterne lenker ==
Ola Abrahamsson i Norsk kunstnerleksikon
Lofotmalerne

Lofotmalerne er en betegnelse på malere som henter sine motiv fra Lofoten, spesielt fra fiskermiljøet.
Betegnelsen brukes både om kunstnere sørfra som besøkte Lofoten, og om kunstnere som var oppvokst eller bosatt i Lofoten. Som lofotmalere nevnes blant andre Theodor Kittelsen, Einar Berger, Ole Juul, Halfdan Hauge, Otto Sinding, Eilert Adelsteen Normann og Gunnar Berg.


== Referanser ==
Todd Brunson

Todd Alijondro «Darkhorse» Brunson (født 7. august 1969) er en profesjonell pokerspiller og sønn av pokerlegenden Doyle Brunson.


== Referanser ==
Ted Forrest

Ted Forrest (født 24. september 1964) er en profesjonell pokerspiller.


== Referanser ==
Bodø Kunstforening

Bodø Kunstforening (Bkf) er en norsk kunstforening, etablert 1946 av malerne Sofie Jakhelln og Oscar Bodøgaard. Foreningen har opp gjennom årene holdt til i forskjellige lokaler, men siden 2014 hatt fast lokale i Storgta 9, sentralt i Bodø sentrum. Bodø kunstforening tok i 1946 også initiativet til vandreutstillingen Den nordnorske kunstutstilling «Nordnorsken». I den senere tid arrangeres denne i samarbeid med kunstforeningene i Harstad, Narvik og Tromsø. I forbindelse med Nordland Musikkfestuke er Bkf vertskap for «Årets Festivalkunstner», som i 2006 var Kajsa Zetterquist. Årlig besøkstall er 8000. Æresmedlemmer er blant andre Ola Abrahamsson (1949) og Oscar Bodøgaard (1975).


== Eksterne lenker ==
bodokunst.no
Piute County

Piute County er et fylke i den amerikanske delstaten Utah. Det ligger i det sentrale delene av staten og det grenser mot Sevier County i nord, Wayne County i øst, Garfield County i sør og mot Beaver County i vest.
Piute Countys totale areal er 1 983  km² hvorav 21 km² er vann. I 2005 hadde fylket 1 365 innbyggere og administrasjonssenteret ligger i byen Junction og fylkets største by er Circleville. Fylket ble grunnlagt i 1865 og det har fått sitt navn etter indianerstammen paiute (- egentlig sørlig paiute).


== Eksterne lenker ==
(en) Offisielt nettsted 
(en) Piute County, Utah – kategori av bilder, video eller lyd på Commons
Jennifer Harman

Jennifer Harman (født 29. november 1964) er en profesjonell pokerspiller som har rykte på seg å være en dreven cashgame spiller. Hun er ansett av mange som verdens beste kvinnelige pokerspiller. Hun er medlem av «The Corporation» som bla. spilte mot den amerikanske forretningsmannen Andy Beal i en heads up utfordring der blindene var på $100 000 – $200 000. 


== Referanser ==


== Eksterne lenker ==
(en) Jennifer Harman – kategori av bilder, video eller lyd på Commons 
(en) Jennifer Harman på Internet Movie Database 
(en) Jennifer Harman hos The Movie Database 
(en) Jennifer Harman på Twitter 
(en) Jennifer Harman – Global Poker Index 
(en) Jennifer Harman – The Hendon Mob 
(en) Jennifer Harman – World Series of Poker 
(en) Jennifer Harman – World Poker Tour